KOMMISSIONEN FOR DE EUROPÆISKE FÆLLESSKABER 
Bruxelles, den 24.06.1998 
KOM(1998) 397 endelig udg. 
96/0164 (COD) 
UDTALELSE FRA KOMMISSIONEN 
i henhold til EF-traktatens artikel 189 B, stk. 2, litra d), 
om Europa-Parlamentets ændringerne til Rådets fælles holdning til 
m forslag til 
EUROPA-PARLAMENTETS OG RÅDETS DIREKTIV 
om foranstaltninger mod luftforurening forårsaget af emissioner fra motorkøretøjer 
og om ændring af direktiv 70/220/EØF 
for så vidt angår lette erhvervskøretøjer 

KOMMISSIONENS UDTALELSE 
1. Baggrund 
- Kommissionen vedtog den 18. juni 1996 at fremsætte et forslag om ændring af direktiv 
70/156/EØF og direktiv 70/220/EØF (emissioner fra personbiler) og videresendte det til 
Rådet, Europa-Parlamentet og Det Økonomiske og Sociale Udvalg den 29. august 1996 
{ref. KOM(96) 248 endelig udg.). 
- Rådet fastlagde enstemmigt en fælles holdning vedrørende forslaget den 7. oktober 1997 
(EFTnr C 351 af 19 November 1997, s.40). 
- Europa-Parlamentet afgav udtalelse om Rådets fælles holdning ved andenbehandlingen den 
18. februar 1998. 
- Kommissionen havde den 20. februar 1997 forelagt et ændret forslag, hvorefter 
foranstaltninger vedrørende lette erhvervskøretøjer skulle medtages i det i første led ovenfor 
nævnte direktiv {ref. KOM(97) 61 endelig udg. af 20. februar). 
Rådet og Europa-Parlamentet har imidlertid valgt ikke at medtage Kommissionens ændrede 
forslag om lette erhvervskøretøjer i deres drøftelser om emissioner fra personbiler, og har 
derfor behandlet dette forslag på grundlag af et særskilt direktiv om ændring af direktiv 
70/220/EØF. 
- Europa-Parlamentet afgav udtalelse ved førstebehandlingen af det ændrede 
kommissionsforslag den 18. februar 1998, hvor det vedtog at fremsætte ét ændringsforslag. 
- Rådet fastlagde en fælles holdning den 23. marts 1998. 
- Europa-Parlamentet afgav udtalelse om Rådets fælles holdning ved andenbehandlingen den 
30. april 1998, hvor det vedtog at fremsætte 5 ændringsforslag. 
2. Formålet med det ændrede forslag 
Formålet med forslaget er at udvide foranstaltningerne i Kommissionens forslag om 
personbiler til også at omfatte lette erhvervskøretøjer (klasse N,). Forslaget er fremsat i 
henhold til traktatens artikel 189 B, stk. 2. 
Forslaget følger samme udformning som direktivet om personbiler, bortset fra at tidsplanen for 
direktivets anvendelse er forskubbet ét år for køretøjer i klasse N, i gruppe II og III. Det 
bekræfter, at grænseværdierne for klasse N,-køretøjer i gruppe I svarer til grænseværdierne for 
personbiler. Forslaget indfører emissionsgrænseværdier for klasse N,-køretøjer i gruppe II og 
III, der svarer til en proportional reduktion af grænseværdierne i direktiv 96/69/EF. Der 
indføres særlige grænseværdier for egendiagnosesystemer (OBD) i lette erhvervskøretøjer samt 
overensstemmelsesprøvning efter ibrugtagning, baseret på kravene i det tidligere 
kommissionsforslag om personbiler. 
3. Europa-Parlamentets holdning ved andenbehandlingen og Kommissionens reaktion 
herpå 
Europa-Parlamentet vedtog at fremsætte 5 ændringsforslag til Rådets fælles holdning. Det 
centrale ændringsforslag er nr. 5. De øvrige ændringer er en følge af dette. 
Kommissionen kan ikke acceptere nogen af de 5 ændringsforslag. Her følger først en 
redegørelse for ændringsforslag 5: 
Ændringsforslag 5 Stramning af emissionsgrænserne for 2000 og 2005 for køretøjer i klasse 
Ni (gr«PPe h H og III) 
Denne ændring indebærer særskilte grænser for kulbrinter (HC) og nitrogenoxider (NOx) og 
strammere emissionsgrænseværdier for HC (alle grupper, benzin- og dieselmotorer), NOx (kun 
for gruppe I, diesel) og partikler (alle grupper). Det er i overensstemmelse med Europa-
Parlamentets ændringer ved andenbehandlingen af forslaget om personbiler (dvs. baseret på den 
bedste tilgængelige teknologi), som Kommissionen heller ikke kunne acceptere. Årsagerne er 
følgende: 
Der er kun kort tid til foranstaltningerne træder i kraft. Inden for den givne tidsfrist er de 
strammere krav, som Europa-Parlamentet foreslår for år 2000, muligvis ikke realistisk 
gennemførlige, især ikke grænserne for NOx og partikler for dieseldrevne køretøjer. 
Ændringsforslaget bekræfter også på ny Europa-Parlamentets ændringsforslag ved 
førstebehandlingen, om at grænseværdierne for 2005 skal være bindende, ikke vejledende. De 
grænseværdier, der foreslås for 2005 er ikke realistiske, medmindre der dukker nye teknologier 
op, de bygger på nye brændstofformler, f eks. med lavere svovlindhold. Spørgsmålet om, 
hvorvidt emissionsgrænseværdierne for 2005 kan ændres fra at være vejledende til at være 
bindende afhænger under alle omstændigheder af, om de vejledende værdter for brændstoffer for 
2005 ændres til bindende værdier. Man bør afvente resultaterne af auto/olie ll-programmet. tor 
man accepterer en sådan ændring. 
Ændringsforslaget indfører også en undtagelse for alle grupper af terrængående køretojer - der 
ellers ville blive klassificeret som klasse M i-køretøjer - så de skal opfylde emissionsgrænserne 
for klasse Ni-køretøjer. Denne ændring er svær at forstå, eftersom samme undtagelse blev 
fjernet fra emissionsdirektivet i 1996. I den fælles holdning indførte Rådet også en undtagelse for 
terrængående køretøjer, men den skulle kun gælde for særlige typer af køretøjer, der ville have 
problemer med at overholde grænseværdierne for 2005. Derfor definerer Rådets fælles holdning 
præcist, for hvilke klasser denne undtagelse gælder, og begrænser desuden undtagelsen til I 
januar 2003. Rådet har fulgt en rimelig fremgangsmåde over for et reelt problem, og 
Kommissionen støtter denne fremgangsmåde. 
Af disse årsager kan ændringsforslaget og de deraf følgende ændringsforslag, nr. 1, 2, 3 og 4, 
ikke accepteres. 
Ændringsforslag 1 Henvisning til tabellen over emissionsgrænser 
Her er der tale om en redaktionel ændring, der er en følge af ændringsforslag 5, som ændrer 
formatet for tabellen over emissionsgrænser, idet alle emissionsgrænser gældende fra år 2000 
placeres i én linje i tabellen, linje A. 
Ændringsforslag 2 Henvisning til tabellen over emissionsgrænser 
Her er der ligeledes tale om en redaktionel ændring, der følger af ændringsforslag 5, som ændrer 
formatet for tabellen over emissionsgrænser, idet alle emissionsgrænser gældende fra år 2000 
placeres i én linje i tabellen, linje A. 
Ændringsforslag 3 Frist for, hvornår de nye typegodkendelser skal være i 
overensstemmelse med Europa-Parlamentets forslag om bindende 
grænseværdier fra 2005 
Ved denne ændring indføjes et nyt afsnit, der fastsætter, fra hvilken dato medlemsstaterne skal 
nægte at typegodkende køretøjer, der ikke er i overensstemmelse med de bindende 
emissionsgrænseværdier, der ifølge Europa-Parlamentets forslag skal gælde fra år 2005. 
Ændringen er en følge af den del af ændringsforslag 5, der består i gøre værdierne bindende fra 
år 2005. 
Ændringsforslag 4 Frist for, hvornår ny indregistrerede køretøjer skal være i 
overensstemmelse med Europa-Parlamentets forslag om bindende 
grænseværdier fra 2005 
Ved denne ændring indføjes et nyt afsnit, der fastsætter, fra hvilken dato medlemsstaterne skal 
nægte registrering, salg og ibrugtagning af fabriksnye køretøjer, der ikke opfylder de bindende 
emissionskrav, der ifølge Europa-Parlamentets forslag skal gælde fra år 2005 Ændringen er en 
følge af den del af ændringsforslag 5, der består i gøre værdierne bindende fra år 2005 
ISSN 0254-1459 
KOM(98) 397 endelig udg. 
DOKUMENTER 
DA 14 12 15 05 
Katalognummer : CB-CO-98-409-DA-C 
ISBN 92-78-37423-7 
Kontoret for De Europæiske Fællesskabers Officielle Publikationer 
L-2985 Luxembourg 
s~